ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ซามูไร บอนด์
...l...แผนการสร้างรถไฟฟ้าความเร็วสูงแบบที่ต่างประเทศเรียกว่า “บุลเล็ต เทรน” จะเป็นโครงการนำร่องของรัฐบาล ที่ใช้แนวทาง การร่วมทุนกับภาคเอกชนหรือพีพีพี ตามข้อเสนอของกระทรวงการคลัง ซึ่งขณะนี้มีบริษัทต่างชาติเสนอตัวเข้ามาทั้งจีน เกาหลี ฝรั่งเศส รอแค่ความพร้อมของฝ่ายไทยเท่านั้น
...l...ในที่ประชุมคณะกรรมการพีพีพี ที่ ไตรรงค์ สุวรรณคีรี รองนายกรัฐมนตรี เป็นประธานเมื่อเร็วๆ นี้ ฟันธงว่า บุลเล็ต เทรน สายที่สร้างได้ก่อนคือ กรุงเทพฯระยอง เพราะเป็นเส้นทางที่สร้างรายได้ได้ดีที่สุด เป็นเส้นทางที่สั้นที่สุด และมีแนวโค้งของทางรถไฟที่น้อยที่สุด จึงสามารถใช้พื้นที่น้อยและทำความเร็วได้มากกว่า
...l...ปัญหาที่ กระทรวงการคลังและสภาพัฒน์ ยังกุมขมับกับโครงการนี้ คือแผนที่กระทรวงคมนาคมนำเสนอนั้น เป็นแค่พิมพ์เขียวของบริษัทที่ปรึกษาที่ว่าจ้าง ขณะที่เงื่อนไขในการศึกษายังต้องเจอตัวแปรเรื่องนิคมอุตสาหกรรมมาบตาพุดที่ถูกแช่แข็งในขณะนี้ ทำให้คลังและสภาพัฒน์หวั่นว่าเมื่อสร้างไปแล้วรายได้อาจไม่เข้าเป้าอย่างที่บริษัทที่ปรึกษาคิดเอาไว้
...l...แบงก์เจ้าหนี้บริษัท เพรซิเดนท์อะกริ อย่างธนาคารทีเอ็มบี (ทหารไทย) และซีไอเอ็มบี ต่างหมดหวังกับการตามหนี้ก้อนโต แม้เจ้าพนักงานพิทักษ์ทรัพย์จะมีคำสั่งพิทักษ์ทรัพย์เด็ดขาดไปแล้วตั้งแต่เดือน ม.ค.ที่ผ่านมา แต่ก็ยังไม่มีอะไรดีขึ้น เพราะ อภิชาติ จันทร์สกุลพร เจ้าของเพรซิเดนท์อะกริ ยังไม่โผล่หน้ามาให้เจ้าหนี้เห็นซักครั้ง
...l...ขณะนี้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กำลังจะฟื้นคดีการซุกหุ้นเอสซี แอสเสท ผ่านบริษัท วินมาร์ค ของ พ.ต.ท.ทักษิณ ชินวัตร อดีตนายกรัฐมนตรี หลังมีข้อมูลใหม่จากหน่วยงานด้านหลักทรัพย์ของสิงคโปร์ มาเลเซีย และฮ่องกง ขณะเดียวกันอาจดำเนินคดีกับผู้บริหารเอสซี แอสเสท ที่เคยแจ้งข้อมูลเท็จมายังตลาดหลักทรัพย์ว่า พ.ต.ท.ทักษิณ ไม่มีส่วนเกี่ยวข้องกับบริษัท วินมาร์ค ที่เห็นชัดคือผู้บริหารอย่างน้อย 2 คนอาจต้องขึ้นเขียง